Tej Lalvani

Tej Lalvani (født 13. juli 1974) er en britisk forretningsmann og direktøren til et av Storbritannias største vitaminselskap Vitabiotics. Det ble grunnlagt av hans far Kartar Lalvani. Han er best kjent for å ha vært en av «dragene» på BBC TV-serien Dragon's Den fra 2017 til 2021. 

Ifølge :Sunday Times Rich List hadde han i mai 2019 en nettoformue på 390 millioner pund.

Oppvekst og utdanning 
Lalvani vokste opp i Bangalore, Karnataka i det sørlige India. I oppveksten dro han frem og tilbake mellom India og Storbritannia, til han fikk fast bosted i London da han var 16. Han tok en bachelorgrad ved Westminister Business School på University of Westminster i 1996.

Etter å ha avsluttet universitetsutdannelsen i 1996 begynte å arbeide i sitt fars selskap Vitabiotics, før han selv etterfulgte faren som administrerende direktør.

Sammen med sin kone driver Lalvani et eiendomsinvesteringsselskap.

I 2012 ble Lalvani tildelt tittelen «Young Entrepreneur» på Asian Business Awards, og i 2013 ble han utnevnt til «Young Entrepeneur of the Year» av TiE. I oktober 2017 ble han rangert som nummer 48 på GG2 Power List, som er en liste over de mest innflytelsesrike asiatene i Storbritannia.

I november 2020 kom Lalvani inn på The Grocer's NPD Power List, noe som var en anerkjennelse av hans innsats i og utvikling av Storbritannias matindustri gjennom pandemien. 

Lalvani deler forretningsinnsikt og erfaringer i flere sosiale medier, først og fremst LinkedIn. I 2020 ble han utpekt som en av LinkedIns «Top UK Voices».

I november 2021 tildelte The University of Westminister ham en æresdoktorgrad. I mai 2022, utnevnte The University of Westminister Lalvani som en besøkende professor hos Westminister Business School.

Dragon's Den 
I 2017 etterfulgte Lalvani Nick Jenkins som en av «dragene» i Dragon's Den. 

I januar 2021 kunngjorde Lalvani at han kom til å slutte i serien for å konsentrere seg om sine egne forretninger. Våren 2021 medvirket han i sin siste sesong av programmet..

Bakgrunn 
Lalvani er av indisk avstamning. Lalvanifamilien er av Sindhi herkomst.

Referanser

Eksterne lenker 
 
 Offisiell webside

Personer tilknyttet BBC
Engelske forretningsfolk